নবীগঞ্জ প্রতিনিধি ॥ শিক্ষার্থীদের বেদড়ক মারপিট, বিদ্যালয়ে অনুপস্থিত থেকেও উপস্থিত দেখিয়ে স্বাক্ষর প্রদান করে বেতন উত্তোলন, অভিভাবক ও ম্যানেজিং কমিটির সদস্যদের সাথে অসৌজন্যমূলক আচরনের অভিযোগ পাওয়া গেছে। নবীগঞ্জের ভুর্বিবাক-২ সরকারী প্রাথমিক বিদ্যালয়ের ভারপ্রাপ্ত প্রধান শিক্ষক আবু সুফিয়ানের বিরুদ্ধে উল্লেখিত অভিযোগ এনে বিদ্যালয়ের ম্যানেজিং কমিটিসহ ১৫ জন অভিভাবক উপজেলা নির্বাহী কর্মকর্তার নিকট একটি লিখিত অভিযোগ দিয়েছেন। জানা যায়, উল্লেখিত বিদ্যালয়ের ভারপ্রাপ্ত প্রধান শিক্ষক আবু সুফিয়ান প্রায় ৪ বছর ধরে এ বিদ্যালয়ে আছেন। তিনি নির্ধারিত সময়ে কোনদিনই স্কুলে যাননা। বিদ্যালয়ে গেলেই তিনি দুয়েক ঘন্টা থেকে চলে আসেন। অভিযোগ উঠেছে উক্ত ভারপ্রাপ্ত প্রধান শিক্ষক সপ্তাহে মাত্র ২ দিন বিদ্যালয়ে গেলেও প্রতিদিনের হাজিরা খাতায় তার স্বাক্ষর থাকে। এ ছাড়া বিদ্যালয়ে গিয়েই তিনি পড়া না শেখার ...